
Pénzügyi, Ügyrendi és Városfejlesztési Bizottság Elnökétől
5435 Martfű, Szent István tér 1. Tel: 56/450-222; Fax: 56/450-853

Előterjesztés 
a szép környezet kialakításával kapcsolatos feladatokra

Pénzügyi, Ügyrendi és Városfejlesztési Bizottsága 
2019. február 25-i ülésére

Előkészítette:
Dr. Urbán-Szabó Béla a bizottság elnöke

Döntéshozatal:
egyszerű többség

Tárgyalási mód:
nyilvános ülés

Tisztelt Bizottság!
A Bizottság a „Szép környezet ….év” cím alapításáról szóló önkormányzati rendelethatályon kívül helyezésével kapcsolatban feladatul tűzte ki, hogy megvizsgálja annak lehetőségét, hogy a helyi lakosságot hogyan lehet ösztönözni a szép környezet kialakítására és megóvására.

A Bizottság a 2018. februári ülésén a lejárt határidejű határozatok végrehajtása napirenden belül tárgyalta a feladattal kapcsolatos lehetőségeket és úgy határozott, hogy ezt a célkitűzést nem rendeleti szabályozással kell megvalósítani, hanem a település civil szervezeteinek, oktatási-nevelési intézményeinek mozgósításával.

Bizottsági üléseinken az egyéb kérdések keretein belül többször foglalkoztunk a témával, melyben az az álláspont alakult ki, hogy a város családi házas övezeteiben az ingatlantulajdonosok – lehetőségeikhez mérten – gondoskodnak környezetük szépítéséről, rendben tartásáról.

Ahol lenne még tennivaló, azok a többszintes épületek környezete, melyek közterületek, valamint a város területén található parkok.

A parkok felújítását önkormányzatunk már megkezdte és folyamatosan tervezi az egységes, az eredeti megjelenést figyelembe vevő arculattal.

A közterületek szépítése, virágosítása teljes egészében nem hárítható át a civil szervezetekre, hiszen erre sem kapacitásuk, sem pedig anyagi forrásuk nincs.

Ezt a feladatot önkormányzati szinten kell megoldani a városüzemeltetést végző szakemberekkel.

Ennek érdekében a Polgármesteri Hivatal egy munkatársát beiskolázza parkgondozói képzettség megszerzésére, akinek az irányításával a településüzemeltetési munkatársakkal szervezetten, egységes arculatot kialakítva szépíthetjük közterületeinket.

Ugyanakkor természetesen ebben a feladatban továbbra is számítunk a lakosságra és a civil szervezeteinkre.

A civil szervezetek támogatására minden évben kiírt pályázatban az egyik kiemelt támogatási cél a közterületeink szépítése volt, melyet továbbra is javasolok megtartani. 

A benyújtott pályázatok alapján így az elképzeléstől a megvalósulásig segíteni, koordinálni tudjuk a civil szervezetek ez irányú munkáját. 
Tisztelt Bizottság!
Fentiek alapján kérem, hogy az alábbi határozati javaslatot szíveskedjen elfogadni.
Határozati javaslat: 
Martfű Város Önkormányzata Képviselő-testületének 

Pénzügyi, Ügyrendi és Városfejlesztési Bizottsága

../2019.(…..) határozata
a szép környezet kialakításával kapcsolatos feladatokról
Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága megtárgyalta a szép környezet kialakításával kapcsolatos feladatokról szóló előterjesztést, mely alapján az alábbi döntést hozta:

1.)
A Bizottság megállapította, hogy a város családi házas övezeteiben a lakosság 
megfelelően gondozza a lakókörnyezetét, a többszintes lakóépületek környezetét, a 
parkokat egységesen, szakemberek közreműködésével szükséges gondozni és 
felújítani.
2.)
A Bizottság ugyanakkor továbbra is fontosnak tartja a város civil szervezeteinek ezzel 
kapcsolatos munkáját, ezért javasolja a Képviselő-testületnek, hogy a civil szervezetek 
támogatására kiírt pályázat során – az elmúlt évekhez hasonlóan – kiemelt pályázati cél 
legyen a közterületek szépítése, virágosítása.
Erről értesülnek: 

1. JNSZ Megyei Kormányhivatal, Szolnok

2. Valamennyi Bizottsági tag, helyben

3. Irattár

Martfű, 2019. február 15.





Dr. Urbán-Szabó Béla

